নবম-দশমের লিখিত পরীক্ষার ফল প্রকাশ করল কমিশন

ওয়েব ডেস্ক: এসএসসি (SSC)-র নবম-দশম পরীক্ষার ফলপ্রকাশ হল কমিশনের ওয়েবসাইটে। পরীক্ষার ৭১ দিনের মাথায় ফল প্রকাশ। একাদশ ও দ্বাদশ শ্রেণীর মতই ফল প্রকাশ। সোমবার শিক্ষক নিয়োগের লিখিত পরীক্ষার ফল প্রকাশ করল (Recruitment of teachers for classes 9-10) রাজ্যের স্কুল সার্ভিস কমিশন (School Service Commission)। ফল বেরোলেও তালিকা প্রকাশ করল না এসএসসি। এসএসসি সূত্রে খবর, ভেরিফিকেশন ও ইন্টারভিউয়ের তারিখও খুব শিগগিরই প্রকাশ করা হবে।

সোমবার কমিশনের সরকারি দু’টি ওয়েবসাইটে ফল দেখা যাবে। কমিশনের ওয়েবসাইটে ভিউ রেসাল্টে অুশনে ক্লিক করে দেখা যাবে ফল। পরীক্ষার্থীদের রোল নম্বর এবং জন্ম তারিখের তথ্য জমা দিয়ে ওই ফলাফল দেখে নিতে হবে। ফল প্রকাশের পরই ইন্টারভিউ এবং নথি যাচাইয়ের জন্য কারা ডাক পাবেন, সেই তালিকাও প্রকাশ করবে কমিশন। ফল প্রকাশের পরই এক্স হ্যান্ডেলে বার্তা দেন শিক্ষামন্ত্রী ব্রাত্য বসু (Bratya Basu)। তিনি লিখেছেন, “ওয়েস্ট বেঙ্গল সেন্ট্রাল স্কুল সার্ভিস কমিশন আজ নবম–দশম শ্রেণির শিক্ষক নিয়োগের লিখিত পরীক্ষার ফল প্রকাশ করেছে, যা গত ৭ই সেপ্টেম্বর নেওয়া হয়েছিল। মাননীয়া মুখ্যমন্ত্রী মমতা বন্দ্যোপাধ্যায়ের দিক নির্দেশনায় এবং রাজ্য ও জেলা প্রশাসনের সহযোগিতায় সময়মত ফল প্রকাশ করার জন্য কমিশনকে সাধুবাদ জানাই।”

আরও পড়ুন: SIR নিয়ে ফের সুর চড়াল তৃণমূল, দিল্লি যাচ্ছেন তৃণমূলের ১০ সাংসদ, এবার কী হবে?

এসএসসি-র প্রকাশিত তথ্য অনুযায়ী, নবম–দশম শ্রেণির জন্য মোট শূন্যপদ ছিল ২৩,২১২টি। সেখানে পরীক্ষায় বসেছিলেন ২ লক্ষ ৯৩ হাজার ১৯২ জন প্রার্থী। মোট ১১টি বিষয়ের উপর ভিত্তি করে এই লিখিত পরীক্ষা নেওয়া হয়। প্রার্থী সংখ্যার তুলনায় শূন্যপদ স্বভাবতই কম, ফলে প্রতিযোগিতা ছিল তীব্র। তবে শূন্যপদের সংখ্যা আরও বাড়তে পারে বলে ইঙ্গিত দিয়েছে । ইন্টারভিউয়ের আগে সংশোধিত শূন্যপদের তালিকা প্রকাশ করা হবে বলে কমিশন সূত্রে জানানো হয়েছে।